Ministru kabineta noteikumu projekta “Grozījumi Ministru kabineta 2015.gada 26.maija noteikumos Nr.259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija ir sagatavojusi Ministru kabineta noteikumu projektu “Grozījumi Ministru kabineta 2015. gada 26. maija noteikumos Nr. 259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” (turpmāk – noteikumu projekts) saskaņā ar Zinātniskās darbības likuma 13. panta trešās daļas 4. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2015. gada 26. maija noteikumi Nr. 259 “Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā”” (turpmāk - MK noteikumi) paredz piešķirt valsts atbalstu un/vai valsts līdzfinansējumu (turpmāk – atbalsts), lai nodrošinātu Latvijas zinātniskajām institūcijām dalību Eiropas Savienības pētniecības, inovāciju, tehnoloģiju attīstības un demonstrāciju programmās (turpmāk – programmas). Ievērojot, ka MK noteikumi paredz projekta īstenošanai atbalstu piešķirt valsts atbalsta vai valsts līdzfinansējuma veidā, nepieciešams ar noteikumu projektu precizēt projekta attiecināmās izmaksas (gan tiešās, gan netiešās), lai to ietvaros varētu noteikt un aprēķināt projekta netiešās izmaksas kā noteiktu daļu (izteiktu procentos) no projekta tiešajām attiecināmajam izmaksām, piemērojot Eiropas Parlamenta un Padomes 2013. gada 11. decembra Regulas (ES) Nr. 1290/2013 *ar ko nosaka pētniecības un inovācijas pamatprogrammas "Apvārsnis 2020" (2014.–2020. gads) dalības un rezultātu izplatīšanas noteikumus un atceļ Regulu (EK) Nr. 1906/2006* (Dokuments attiecas uz EEZ)[[1]](#footnote-1) (turpmāk – regula Nr. 1290/2013) 29. panta 1. punktu, ka “Netiešās atbilstīgās izmaksas nosaka pēc vienotas likmes, kas ir 25 % no kopējām tiešajām atbilstīgajām izmaksām, izņemot tiešās atbilstīgās izmaksas saistībā ar apakšuzņēmuma līgumu slēgšanu un izmaksas saistībā ar resursiem, ko nodrošinājušas trešās personas un kas netiek izmantoti atbalsta saņēmēja telpās, kā arī finansiālu atbalstu trešajām personām” un Eiropas Komisijas 2014. gada 17. jūnija Regulas (EK) Nr. 651/2014, *ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107 un 108.pantu* (turpmāk – regula Nr. 651/2014)[[2]](#footnote-2) 25.panta 3. punkta “e” apakšpunktu, kapētniecības un attīstības projektos attiecināmas ir arī netiešās izmaksas un citi darbības izdevumi, tostarp materiālu, piederumu un līdzīgu produktu izmaksas, kas radušās tieši projekta rezultātā un 28. panta 2. punkta “a” apakšpunktā noteikto attiecībā uz inovācijas projektu veidu. Papildinot minēto, MK noteikumu ietvaros īstenojamo projektu netiešo izmaksu noteikšana ir nepieciešama arī Eiropas Savienības Septītās pamatprogrammas ietvaros atbalstītajiem projektiem, kuru īstenošana turpinās, piemērojot regulas Nr. 1290/2013 57. pantu, kas nosaka, ka “šī regula neietekmē attiecīgo darbību turpināšanu vai pārveidošanu, tostarp to pilnīgu vai daļēju izbeigšanu, līdz to slēgšanai vai finansiālā atbalsta piešķiršanai, ko veic Komisija vai finansēšanas struktūras saskaņā ar Lēmumu Nr. 1982/2006/EK vai jebkuriem citiem tiesību aktiem, kas piemērojami šādam atbalstam 2013. gada 31. decembrī, – tos turpina piemērot attiecīgajām darbībām līdz to slēgšanai.”.  Tā, piemēram, Pētniecības un inovācijas pamatprogrammas “Apvārsnis 2020” ietvaros atbalstītā inovācijas projekta “*Open Framework of E-Services*” FREME Latvijas dalībniekam SIA “Tilde” projekta izpildes kopējās izmaksas ir EUR 463 250 apmērā, tai skaitā Eiropas Komisijas piešķirtais finansējums ir EUR 324 275 (kas sastāda 70% no projekta attiecināmajām izmaksām), valsts atbalsts no valsts budžeta ir EUR 111 180 apmērā (saskaņā ar regulas Nr.651/2014 nosacījumiem par valsts atbalstu pētniecības un attīstības projektiem) un pašu līdzekļi EUR 27 795 apmērā. Šo attiecināmo izmaksu ietvaros projekta netiešās izmaksas ir EUR 92 650 apmērā (25% no projekta tiešajām izmaksām). Savukārt Septītās pamatprogrammas projekta “*Development of a universal influenza vaccine based on tandem core technology*” FUTCORE, kura īstenošana ir no 2013. gada 1. septembra līdz 2017. gada 31. martam Latvijas dalībnieka Latvijas Biomedicīnas pētījumu un studiju centra projekta izpildes kopējās izmaksas ir EUR 400 040 apmērā, tai skaitā Eiropas Komisijas piešķirtais finansējums ir EUR 300 030 un Latvijas valsts budžeta dotācija ir piešķirta EUR 100 010 apmērā. Šo attiecināmo izmaksu ietvaros projekta netiešās izmaksas ir EUR 66 673 (20% no projekta tiešajām izmaksām atbilstoši projektā pieteiktajai netiešo izmaksu vienotajai likmei (*flat rate*)). Ievērojot minēto par nepieciešamību precizēt MK noteikumu reakciju saistībā ar regulas Nr. 651/2014 25. panta 3. punkta “d” apakšpunktu, ka attiecināmas ir izmaksas par līgumpētījumiem, zināšanām un patentiem, kas iegādāti vai kuru licences saņemtas no ārējiem avotiem un 28. panta 2. punkta “a” apakšpunktu, ka attiecināmas ir tikai MVU izmaksas par patentu un citu nemateriālo aktīvu iegūšanu apstiprināšanu un aizstāvēšanu, ar noteikumu projektu tiek: - jaunā redakcijā izteikts MK noteikumu 13. punkts, kur 13.1.apakšpunkts ar tā apakšpunktiem nosaka tiešās un netiešās izmaksas valsts līdzfinansējuma gadījumā, ievērojot regulas 1290/2013 29.pantu un 52.pantu, un 13.2.apakšpunkts ar tā apakšpunktiem nosaka attiecināmās izmaksas valsts atbalsta gadījumā atbilstoši regulas Nr.651/2014 25.pantam un 28.pantam ne tikai pētniecības un attīstības projektu veidam, bet arī inovācijas projektu veidam;- precizētas projektu izmaksas par materiāliem, piederumiem un līdzīgiem produktiem, ievērojot regulas Nr. 1290/2013 29. panta 1. punktu un regulas Nr.651/2014 25. panta 3. punkta “e” apakšpunktu.Izteikta jaunā redakcijā MK noteikumu 14. punkta ievaddaļa tā, lai tas attiektos gan uz pētniecības un attīstības projektiem atbilstoši regulas Nr. 651/204 25.panta 3. punkta “e” apakšpunktam un inovācijas projektiem atbilstoši regulas Nr. 651/2016 28. panta 2. punkta “a” apakšpunktam.Precizēta MK noteikumu 12.1.3.apajspunkts nosakot, ka aģentūra izstrādā, saskaņo ar ministriju un publicē savā majaslapā veidlapu līgumam par valsts atbalsta piešķiršanu projekta īstenošanai un veidlapu līgumam par valsts līdzfinansējuma piešķiršanu projekta īstenošanai, šo atbalsta līgumu noslēgšanas kārtību, termiņu un projekta izdevumu tāmi (t.sk., norādot attiecināmo izdevumu sadalījumu). Ievērojot MK noteikumu 4.2. apakšpunktu, ka atbalsta ietvaros sedz arī Latvijas valsts dalības maksu, ar noteikumu projektu tiek precizēts MK noteikumu 5.1.apakšpunkts, nosakot, ka dotāciju veidā sedz Latvijas valsts dalības maksas Eiropas pētniecības infrastruktūru stratēģiskā foruma Eiropas pētniecības infrastruktūras konsorcijos. Redakcionāli nepieciešams precizēt MK noteikumu 6.1. apakšpunktu, dodot pilnu Valsts izglītības attīstības aģentūras nosaukumu un tā saīsinājumu.  Ar noteikumu projektu precizējams MK noteikumu 12.13. apakšpunkts, norādot, ka iesniedzama ir kārtējā projekta posma īstenošanas gaitas apraksta (*Periodic Report*) kopija, bet pabeidzot projekta īstenošanu ir jāiesniedz projekta īstenošanas gaitas gala atskaites (*Final Report*) kopija. Papildus minētajam, MK noteikumu apakšpunktā tiks ietverts, ka projekta arējā audita ziņojumu un *Periodic Report* vai *Final Report* iesniedz ne tikai ja ir noslēgts līgums ar Eiropas Komisiju, bet arī ar attiecīgo kopuzņēmumu, kura ietvaros paredzēts veikt minēto auditu. Ar noteikumu projektu tiek papildināti MK noteikumi ar jaunu 19.11. un 19.12. apakšpunktu, nosakot, ka projektu vērtēšanas komisija pieņem lēmumu par tādiem atbalsta līguma grozījumiem, kas palielina pētniecības un attīstības projektam piešķirtā atbalsta apmēru pētniecības īstenošanai un *COST* aktivitātes izmaksas, kā arī tādām izmaiņām pētniecības un attīstības projektam atbalsta līgumā, kas var radīt ietekmi uz projekta īstenošanu atbilstoši apstiprinātajam projekta pieteikumam. Attiecīgi tiek precizēts MK noteikumu 12.5. punkts par Valsts izglītības attīstības aģentūras kompetenci saistībā ar atbalsta līgumu grozījumu veikšanu (MK noteikumu jaunais 19.11. un 19.12. apakšpunkts), saņemot attiecīgu projektu izvērtēšanas komisijas lēmumu. Ar noteikumu projektu tiek pagarināts no piecām līdz 10 darbdienām (no lēmuma pieņemšanas dienas) MK noteikumu 21.punktā noteiktais komisijas lēmuma nosūtīšanas termiņš atbalsta pretendentam, praktisku iemeslu dēļ, ievērojot iepriekšējo pieredzi.  Tiek precizēta MK noteikumu 16.punkta ievaddaļa, 21.punkts un papildināts ar jaunu 24.punkts, ievērojot, ka Saeima 2016. gada 16. jūnijā pieņēma Oficiālās elektroniskās adreses likumu, kas stāsies spēkā 2018. gada 1. martā. Šis likums paredz, ka oficiālās elektroniskās adreses (turpmāk – e-adrese) izmantošana ir obligāta valsts iestādēm, tiesību subjektiem, kuri reģistrēti Uzņēmumu reģistra reģistros, un rezerves karavīriem. E-adresi var izmantot arī Iedzīvotāju reģistrā reģistrēta fiziskā persona no 14 gadu vecuma un Uzņēmumu reģistra reģistros nereģistrēta persona. Vienlaikus Ministru kabineta 2016. gada 5. janvāra sēdes protokola Nr. 1 28. § 13. punktā visām ministrijām ir dots uzdevums izvērtēt to kompetencē esošos tiesību aktus un līdz 2017. gada 1. jūlijam iesniegt noteiktā kārtībā Ministru kabinetā grozījumus tiesību aktos, paredzot iespēju saziņas nodrošināšanai starp iestādi un privātpersonu izmantot e-adresi. Ņemot vērā apstākli, ka saskaņā ar Oficiālās elektroniskās adreses likumu valsts iestādei oficiālās elektroniskās adreses izmantošana ir obligāta un Iedzīvotāju reģistrā reģistrēta fiziskā persona oficiālo elektronisko adresi izveido no 2018. gada 1. jūnija, MK noteikumos tiks paplašināts saziņas veidi, kas izmantojami komisijas lēmumu paziņošanai, ar lēmuma nosūtīšanu uz atbalsta pretendenta e-adresi, ja personai ir aktivizēts e-adreses konts. Vienlaicīgi attiecīgi paredzot šāda saziņas veida izmantošanu no 2018. gada 1. jūnija.  |
|   | Projekta izstrādē iesaistītās institūcijas | Izglītības un zinātnes ministrija un Valsts izglītības attīstības aģentūra |
| 4. | Cita informācija |  Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts izglītības attīstības aģentūra, zinātnisko institūciju reģistrā reģistrētās zinātniskās institūcijas, komersanti, biedrības, nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs sabiedrības grupām un institūcijām nemainās. Valsts izglītības attīstības aģentūra īstenos noteikumu projektu esošā budžeta un cilvēkresursu ietvaros. Noteikumu projekta tiesiskais regulējums ietekmēs arī tautsaimniecības vides attīstību, veicinot inovatīvu uzņēmumu un investīciju piesaisti un iedzīvotāju kā darbaspēka un kā jaunu darba devēju piesaisti atbilstoši Latvijas Nacionālā attīstības plānā 2014.-2020.gadam (apstiprināts Saeimā 2012.gada 20.decembrī) (turpmāk – NAP) ietvertajam rīcības virzienam “Izcila uzņēmējdarbības vide”.Tiesiskais regulējums ir vērsts arī uz to, lai attīstītu pētniecību un inovāciju, kas tiks sekmīgi komercializētas, dodot iespēju valstij ražot eksportējamus produktus un sniegt starptautiski konkurētspējīgus pakalpojumus. Tas atbilst NAP rīcības virzienam “Attīstīta pētniecība, inovācija un augstākā izglītība”.Noteikumu projekta tiesiskais regulējums ir nepieciešams, lai veidotu inovācijas kultūru, ko balsta mērķtiecīgi veidota un efektīva inovācijas sistēma, kas aptver un integrē likumdošanas, izglītības, zinātnes, pētniecības un finanšu nosacījumus sekmīgai pētniecības rezultātu komercializācijai, tāpat arī pastāvīgai sadarbībai starp zinātni un industrijām, un nodrošina privāto investīciju pieaugumu zinātnes un pētniecības finansējumā. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.g.** | **2019.g.** | **2020.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017.gadu | izmaiņas, salīdzinot ar 2017. gadu | izmaiņas, salīdzinot ar 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0  | 0 | 0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 | 0 |
| 2.1. valsts pamatbudžets |  0 |  0 | 0 | 0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 | 0 | 0 |  0 |
| 3.1. valsts pamatbudžets |  0 |  0 | 0 | 0 | 0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  1. MK noteikumu 13.punkts pēc būtības nav papildināts ar jaunām uz projekta īstenošanu attiecināmām izmaksām. Noteikumu projektā pētniecības un attīstības vai inovācijas projektu attiecināmās izmaksas ir sakārtotas atbilstoši regulas Nr.651/2014 regulas (ES) Nr.1290/2013 nosacījumiem par projektu attiecināmajām izmaksām. Līgumi, kas ir noslēgti un šobrīd ir spēkā par valsts atbalsta vai līdzfinansējuma piešķiršanu Eiropas Savienības pētniecības un inovāciju programmu ietvaros atbalstītajiem projektiem, izmaksu tāmēs ir iekļautas gan projektu tiešās, gan netiešās izmaksas. Līgumu izmaksu tāmes ir sastādītas atbilstoši iepriekšminēto regulu nosacījumiem par projektu izmaksām. Līgumi tika slēgti laikā, kad spēkā bija MK noteikumu Nr.259 pamata redakcija, kuras 13.3.punkts paredzēja pētniecības un attīstības projektu netiešās izmaksas. Līdz ar to Izglītības un zinātnes ministrijas valsts budžeta apakšprogrammā 70.06.00 “Dalība Eiropas Savienības pētniecības un tehnoloģiju attīstības programmās” 2017.gadā plānotais finansējuma apmērs un ar Ministru kabineta 2016.gada 13.decembra sēdes protokollēmumu 73.§ Izglītības un zinātnes ministrijai dotā atļauja uzņemties valsts budžeta ilgtermiņa saistības 2017.gadā 3 162 203 EUR apmērā, ietver visas projektu attiecināmās izmaksas.  2. Pamatojoties uz MK 05.04.2016. sēdes protokollēmuma (prot.Nr.16 23.§) 2.punktu, ka *IZM nodrošina Latvijas pārstāvību* un Latvijas zinātnisko institūciju piesaisti Eiropas pētniecības infrastruktūru stratēģiskā foruma (European Strategy Forum on Research Infrastructures (ESFRI)) Eiropas pētniecības infrastruktūru Ceļa kartē (European Roadmap for Researchers Infrastructures) iekļautajos šādos Eiropas pētniecības infrastruktūru konsorcijos (European Research Infrastructure Consortium (ERIC)): BBMRI ERIC, CLARIN ERIC, ESS ERIC, JIV ERIC, EATRIS ERIC, kā arī European Research Infrastructure Consortium (ERIC) statusu ieguvušajās pētniecības platformās EU-OPENSCREEN, INSTRUCT, MIRRI. Minētā protokollēmuma 4.punktā noteikts, ka Izglītības un zinātnes ministrijai dalības maksu Eiropas pētniecības infrastruktūru stratēģiskā foruma Eiropas pētniecības infrastruktūru Ceļa kartes konsorcijos nodrošināt valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammas 70.06.00 "Dalība Eiropas Savienības pētniecības un tehnoloģiju attīstības programmās" esošo līdzekļu ietvaros. Par Latvijas ikgadējo dalības maksu segšanu Eiropas pētniecības infrastruktūru stratēģiskā foruma Eiropas pētniecības infrastruktūras konsorcijos, Izglītības un zinātnes ministrija gatavos informatīvo ziņojumu izskatīšanai Ministru kabinetā, lai saņemtu Ministru kabineta lēmumu par papildu saistību uzņemšanos, lai nodrošinātu Latvijas pārstāvību Eiropas pētniecības infrastruktūru stratēģiskā foruma (ESFRI) Eiropas pētniecības infrastruktūru konsorcijos.  Pamatojoties uz attiecīgo Ministru kabineta lēmumu un MK noteikumu 5.1.apakšpunktu, IZM noteiktā kārtībā iesniegs pieprasījumu Finanšu ministrijā par finansējuma pārdali no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2014.gada 17.jūnija Regula (EK) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107 un 108.pantu (Eiropas Savienības Oficiālais Vēstnesis, 2014.gada 26.jūnijs, Nr. L 187) (turpmāk – regula Nr.651/2014).Eiropas Parlamenta un Padomes 2013. gada 11. decembra Regulai (ES) Nr. 1290/2013, ar ko nosaka pētniecības un inovācijas pamatprogrammas "Apvārsnis 2020" (2014.–2020. gads) dalības un rezultātu izplatīšanas noteikumus un atceļ Regulu (EK) Nr. 1906/2006 (Dokuments attiecas uz EEZ) (Eiropas Savienības Oficiālais Vēstnesis 2013.gada 20.decembris, Nr. L 347/81) (turpmāk - regula Nr.1290/2013). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Informācija par atbalsta programmu tiks publicēta Izglītības un zinātnes ministrijas un Valsts izglītības attīstības aģentūras mājaslapās saskaņā ar regulas nr.651/2014 9.panta 1., 2. un 4.punktu, no projekta spēkā stāšanās dienas, tai skaitā, tiks norādīts, ka informāciju publicē, ievērojot regulas II un III pielikumā noteiktās prasības. |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | regula Nr.651/2014 un regula Nr.1290/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 1290/2013 29.panta 1.punkts un 52.panta 2.punkts | Noteikumu projekta 7. grozījuma punkts par MK noteikumu 13.1.1.6. un 13.1.2. apakšpunktu | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. |
| Regulas Nr.651/2014 25.panta 3.punkta “a” apakšpunkts | Noteikumu projekta 7. grozījuma punkts par MK noteikumu 13.2.1.apakšpunktu | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. |
| Regulas Nr.651/2014 25.panta 3.punkta “b” apakšpunkts | Noteikumu projekta 7. grozījuma punkts par MK noteikumu 13.2.2. apakšpunktu | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. |
| Regulas Nr.651/2014 25.panta 3.punkta “c” apakšpunkts | Noteikumu projekta 7. grozījuma punkts par MK noteikumu 13.2.3. apakšpunktu | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. | Noteikumu projekts neparedz stingrākas prasības nekā A ailē minētā ES akta vienība. |
| Regulas Nr.651/2014 25.panta 3.punkta “d” apakšpunkts  | Noteikumu projekta 7. grozījuma punkts par MK noteikumu 13.2.4. apakšpunktu | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. |
| regulas Nr.651/2014 28.panta 2.punkta “a” apakšpunkts | Noteikumu projekta 7. grozījuma punkts par MK noteikumu 13.2.5. apakšpunktu  | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. |
| Regulas Nr.651/2014 25.panta 3.punkta “e” apakšpunkts | Noteikumu projekta 7. grozījuma punkts par MK noteikumu 13.2.6. apakšpunktu | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. |
| Regulas Nr.651/2014 25.pants un28.panta 2.punkta “a” apakšpunkts | Noteikumu projekta 8. grozījuma punkts par MK noteikumu 14.punktu | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. | A ailē minēta ES tiesību akta vienība ieviesta pilnībā.Atbildīgā institūcija ir Valsts izglītības attīstības aģentūra. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama, jo noteikumu projekts paredz precizēt un papildināt projektu tiešās un netiešās attiecināmās izmaksas, lai nodrošinātu to izmaksu atbilstoši regulai Nr.651/2014 un regulai Nr.1290/2013. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts izglītības attīstības aģentūra, zinātnisko institūciju reģistrā reģistrētās zinātniskās institūcijas, komersanti, biedrības, nodibinājumi. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās pieejamo cilvēkresursu ietvaros.Saistībā ar noteikumu projekta izpildi nav nepieciešamas veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Anotācijas IV sadaļa – noteikumu projekts šo jomu neskar.

Iesniedzējs: izglītības un zinātnes ministrs Kārlis Šadurskis

Vizē: Valsts sekretāre Līga Lejiņa

12.05.2017. 14:40

3313

Depkovska, 67047772

anita.depkovska@izm.gov.lv

Bundule, 67785423

maija.bundule@viaa.gov.lv

1. [http://ec.europa.eu/research/participants/data/ref/h2020/legal\_basis/rules\_participation/h2020-rules- participation\_lv.pdf](http://ec.europa.eu/research/participants/data/ref/h2020/legal_basis/rules_participation/h2020-rules-%20%20participation_lv.pdf) [↑](#footnote-ref-1)
2. <http://eur-lex.europa.eu/legal-content/LV/TXT/?uri=CELEX%3A32014R0651> [↑](#footnote-ref-2)